text: P-selskab ændrer skiltning på del af udskældt p-plads
  31 januar 2018 kl. 19.53
  Efter kritik vil p-selskabet Parkzone i denne eller næste uge ændre skiltningen på en del af p-pladsen ved Havneparken 2 i Vejle.
  P-selskabet Parkzone vil sætte nye skilte op på en del af p-pladsen ved Havneparken 2 i Vejle.
  Selve reglerne for parkering på den udskældte plads ændres dog ikke.
  Det oplyser direktør i Parkzone Torben Juhl til Vejle Amts Folkeblad.
  Den ændrede skiltning kommer efter massiv kritik af områdets skiltning. På en del af pladsen skal man nemlig betale i en p-automat. På den anden del af pladsen er det nok at stille sin parkeringsskive. Men da skiltningen ikke har været god nok, har det ført til masser af p-bøder til folk, der ikke har kunnet forstå de forvirrede regler.
  